Tŷ gwydr

Adeilad lle caiff planhigion eu tyfu ydy tŷ gwydr. Mae gan y strwythur do gwydr neu blastig tryloyw, ac yn aml waliau gwydr neu blastig hefyd. Cynhesir y planhigion a'r pridd y tu mewn i'r adeilad gan ymbelydredd solar o'r haul. Mae'r awyr twym, sydd wedi ei gynhesu gan arwynebedd poeth y tu mewn i'r strwythur, yn aros yn yr adeilad. Mae tai gwydr yn amrywio o faint sied fach i adeiladau mawr iawn.

Gellir rhannu tai gwydr yn rhai gwydr a rhai phlastig. Y math o blastig a ddefnyddir gan amlaf yw ffilm PE a dalen eml wal PC neu PMMA. Mae tai gwydr masnachol yn gyfleusterau cynhyrchu llysiau a blodau o dechnoleg uwch. Llenwir rhai gwydr ag offer sgrinio, cynhesu, oeri a goleuo a all cael eu rheoli'n awtomatig gan gyfrifiadur.

Mae'r gwydr a ddefnyddir mewn tai gwydr yn gweithio fel cyfrwng trawsyriant o wahanol amlderau sbectrol. Mae hwn yn cadw egni y tu mewn i'r tŷ gwydr, sy'n cynhesu'r planhigion a'r pridd oddi mewn. O ganlyniad mae'r awyr yn agos i'r ddaear yn cael ei gynhesu a'i atal rhag codi a dianc. Gellir dangos hyn drwy agor ffenestr fechan yn agos i'r to fel y bo'r tymheredd yn gostwng. Yr egwyddor hon yw sail y system oeri awtomatig, autovent. Mae tai gwydr yn gweithio trwy ddal ymbelydredd electromagnetig ac atal darfudiad. Gelwir tŷ gwydr bach iawn yn ffram oer.

Ffynonellau
  May Woods, Glass houses: history of greenhouses, orangeries and conservatories (Llundain: Aurum Press, 1988)
 Olivier de Vleeschouwer, Greenhouses and conservatories (Paris, Flammarion: 2001)
 Erwin W B van den Muijzenberg, A history of greenhouses (Wageningen, Yr Iseldiroedd: Institute for Agricultural Engineering, 1980)

Gweler hefyd
 Effaith tŷ gwydr

Dolenni allanol
 Cynllunio ac adeiladu tŷ gwydr 
 North Carolina State University Greenhouse Food Production 
 Cynhyrchiad Tomato Organig mewn Tai Gwydr 

Categori:Adeiladau ac adeiladwaith
Categori:Garddio